102 



de graa Bagv. Frynserne brune, udfor Ribbeenderne lyse. 

 V. cf 1,2—1,6, Q. 1,6—1,8 Ctm. 



Ægget er langagtigt og fladt, graat med mørkere Prikker. 

 Larven lysere eller mørkere graa, med sortagtige eller brune 

 Bølgetegninger, der ofte har Form af Rudepletter paa Ryggen; 

 hver Ring med 4 rødgule, ophøjede Punkter og en rødgul, 

 langagtig Plet bag Hovedet. Bugen lys, med store mørke 

 Pletter. Hovedet graabrunt. L. 4,5—5 Ctm. Indtil Juni— Juli, 

 paa Frugttræer, Eg, Birk, Asp, Lind, Hvidtjørn og Slaaen, og 

 forvandler sig i et fast, askegraat Spind til en sortebrun Puppe. 



Temmelig alm., Oktober. 



4. Eriogdster Germ. 

 Øjnene haarede. Følernes Grene hos cf middel- 

 lange, hos Q meget korte. I Bagv. en tydelig Rod- 

 celle, hvorfra 8 og 7 udgaar paa en fælles Stilk. 

 Denne Stilk er næsten lige saa lang som det frie 

 Stykke af 8. 2 Biribber fra Rodcellen. Vingerne er 

 i Sømfeltet tyndt bestøvede. Q's Bagkrop er tæt be- 

 klædt med Uld, som tjener til Indhylning af Æggene. 



Larverne er blødt behaarede, lever selskabeligt i et 

 stort Spind. Kokonen er tøndeformet, haard, med iblandet 

 Haar; den er forsynet med Lufthul. Puppen overvintrer, 

 oftest flere (indtil 6) Gange. 



1. E. lanéstris Linn. Tavle XI, Fig. 86. 



Forv. rødbrune, med oftest graaligt Sømfelt, navnlig hos cf. 

 En Rodplet, en Plet i Midtfeltet og den ydre Mellemlinie, der 

 fortsætter sig tværs over de graalige Bagv., er hvide. Hos cf 

 er Haarene paa Bagkropspidsen graa, hos Q sorte og graa. 

 V. cf 1,2-1,6, Q 1,6—1,8 Ctm. 



Æggene lægges i en Spiral, fastklæbede til en Gren; de 

 er valseformede, graa. Larven er sortebrun eller sorteblaa; 

 paa Ryggen 2 Rækker rødgule Pletter med Haar af samme 

 Farve og paa Siderne herunder med 3 hvide Punkter paa hver 

 Ring. Bugfødderne brune. Hovedet sortegraat. L. 4,5—5 Ctm. 

 Juni^uli, i store, hvide Spind, selskabeligt paa Hvidtjørn, 

 Slaaen, Birk, Blommer, Kirsebær, Lind, Pil. Den forvandler 

 sig i et lysegult eller brunt, haardt Spind til en gulbrun Puppe. 



Ikke sj.; April. 



